พาณิชย์ถกพลังงาน แก้ปาล์มน้ำมันดิบล้น
นายสนธิรัตน์ สนธิจิรวงศ์ รมว.พาณิชย์ เปิดเผยว่า กระทรวงพาณิชย์ได้หารือกับกระทรวงพลังงาน เพื่อร่วมกันแก้ไขปัญหาสต๊อกน้ำมันปาล์มดิบส่วนเกิน ตามมติที่ประชุมคณะกรรมการนโยบายปาล์มน้ำมันแห่งชาติ (กนป.) โดยล่าสุด กระทรวงพลังงานพร้อมที่จะรับซื้อน้ำมันปาล์มดิบ ทันที 100,000 ตัน เพื่อนำไปผลิตเป็นไบโอดีเซล และยังรับที่จะผลักดันให้ผู้ค้าน้ำมัน เพิ่มปริมาณการผลิตไบโอดีเซลจากเดิม 4,000,000 ลิตรต่อวัน เป็น 6,000,000ลิตรต่อวัน ซึ่งจะช่วยดูดน้ำมันปาล์มดิบออกจากระบบได้อีก 50,000 ตัน รวมแล้วจะลดปริมาณน้ำมันปาล์มดิบในสต๊อกลงได้ 150,000 ตัน ภายใน 1-2 เดือนนี้,ส่วนการผลักดัน การส่งออก กระทรวงพาณิชย์ได้หารือร่วมกับผู้ ส่งออก เพื่อผลักดันการส่งออกน้ำมันปาล์มดิบไปยังประเทศเป้าหมายแล้ว เบื้องต้นจะผลักดัน ส่งออกไปจีนและอินเดีย และประเทศอื่นๆ ที่ทูตพาณิชย์กำลังจะรายงานความคืบหน้าเข้ามา ซึ่ง ส่วนนี้ตั้งเป้าจะผลักดันส่งออกให้ได้ 200,000 ตัน ภายใน 3 เดือนนับจากวันนี้เป็นต้นไป การเร่งระบายสต๊อกส่วนเกิน จะช่วยให้ระบบการค้าปาล์ม ของประเทศกลับเข้าสู่ภาวะปกติ และจะทำให้ราคาผลปาล์มดิบปรับตัวขึ้นตามเป้าหมายที่กิโลกรัม (กก.) ละ 3.80 บาท ซึ่งเป็นราคาที่เกษตรกร ขายได้คุ้มต้นทุนนายสนธิรัตน์กล่าว.
กระทรวงพาณิชย์ได้หารือกับกระทรวงพลังงาน เพื่อร่วมกันแก้ไขปัญหาสต๊อกน้ำมันปาล์มดิบส่วนเกิน ตามมติที่ประชุมคณะกรรมการนโยบายปาล์มน้ำมันแห่งชาติ (กนป.) โดยล่าสุด กระทรวงพลังงานพร้อมที่จะรับซื้อน้ำมันปาล์มดิบ ทันที 100,000 ตัน
ปาล์มน้ำมัน,แก้ปัญหาราคาปาล์ม,น้ำมันปาล์ม,ราคาปาล์ม,ปาล์มดิบ,ข่าวทั่วไป